ཀྲུང་གོའི་མི་རིགས་དཔེ་མཛོད་ཁང་གིས་ད་ལྟའི་བར་བོད་ཡིག་དཔེ་རྙིང་པོ་ཏི་སྟོང་ཕྲག་བདུན་ལྷག་བསྡུ་ཉར་བྱས་པ་དང་།སྔ་ཕྱིར་དུང་དཀར་བློ་བཟང་འཕྲིན་ལས།ཧུང་རྨིན་ཞིན།ཚེ་ཏན་ཞབས་དྲུང་།མི་ཉག་མགོན་པོ་སོགས་མཁས་པ་མང་པོས་ལེགས་བསྒྲིགས་དཀར་ཆག་ཆ་ཚང་བསྒྲིགས་ནས་རྒྱལ་ཁབ་ཕྱི་ནང་གི་ཞིབ་འཇུག་པ་དང་སློབ་མ་རྣམས་ལ་རིན་མེད་དུ་གཟིགས་མོལ་འབུལ་བཞིན་ཡོད།༼དཀར་ཆག་ཤེས་བྱའི་གཏེར་མཛོད་༽དེབ་གསུམ་པར་ཏུ་བཏབ་ནས་བཀྲམ་ཟིན།ཉེ་བའི་ལོ་འགའི་རིང་ཐད་དུ་དཔེ་མཛོད་ཁང་འདི་གར་ཉར་ཚགས་བྱས་པའི་བོད་ཡིག་དཔེ་རྙིང་ལས་དཔྱད་གཞིའི་རིན་ཐང་ཆེན་པོ་ལྡན་པའི་པོ་ཏི་སྟོང་ལྔ་ལྷག་བསྐུམས་པར་སྦྱིན་ཤོག་དང་གློག་རྡུལ་པར་རིས་ཡིག་ཆར་བཟོས་ནས་རྒྱ་ཆེའི་ཀློག་པ་པོ་རྣམས་བལྟ་རྒྱུར་ཇེ་བདེར་བཏང་ཡོད།གཞན་རྒྱལ་ནང་དུ་པར་སྐྲུན་གནང་བའི་བོད་ཡིག་དཔེ་ཆ་དང་དུས་དེབ་ཀྱང་མ་ཆད་པར་ཉར་མཛོད་གནང་ཡོད།